Kun ilmalämpöpumpun hankinta tapahtuu omakotitaloon tai vapaa-ajan asunnolle, niin viranomaislupia ei tarvita. Kerros- ja rivitaloyhtiöissä ilmalämpöpumpun hankintaan tarvitaan taloyhtiön lupa, koska osa asennuksesta tehdään huoneiston ulkopuolella ja osakkaan muutostyöoikeus kattaa vain asunnon sisätilat. Lupa haetaan taloyhtiöltä ennen ilmalämpöpumpun asennustyön aloittamista. Jos yhtiöön on kuitenkin asennettu aiemmin yksikin ilmalämpöpumppu, riittää hankinnasta ilmoitus taloyhtiön hallitukselle.